Rosborg Gymnasium og HF

Rosborg Gymnasium & HF (tidligere Rosborg Amtsgymnasium) er en uddannelsesinstitution, der tilbyder både stx og hf.
Rosborg er det ene af to gymnasier i Vejle – det andet er Rødkilde Gymnasium. Foruden de to almene gymnasier findes også Vejle Tekniske Gymnasium. Derudover er Rosborg Gymnasium & HF, et af Danmarks største gymnasier med sine 1.450 elever.

Historie 
Gymnasiet er opkaldt efter en middelalderborg fra 1300-tallet, der lå på en lav borgbanke ved Vejle Å, umiddelbart sydvest for gymnasiet. Elever fra gymnasiet gravede 2 søgegrøfter på stedet i 1912, og det fundne materiale har været udstillet på Vejle Lokalhistoriske Museum.

Rosborg Gymnasium & HF startede på Hældagerskolen i Vejle og flyttede i januar 1976 til den nuværende adresse.

På YouTube.com kan man se Rosborg Gymnasiums videoer om matematik.

Bygninger 
Skolen har lokaler i 3 bygninger. Hovedbygningen var oprindeligt bygget som et H, men blev i 2012 udvidet to nye blokke, der huser de kreative fag – bortset fra musiklokaler – samt nye naturvidenskabelige lokaler. Der er således syv blokke – hhv. blok 1, 2 og 3, der fungerer som normale klasselokaler; blok 4, som er videnskabsafdelingen, hvor der er laboratorier og miniversioner af auditorier; blok 5, der huser almindelige klasselokaler, et stort auditorium og lokaler til mediefag og design; blok 6, der huser naturvidenskabelige lokaler og et billedkunstlokale, samt blok syv, der huser alle musiklokaler og en gymnastiksal.

I Rosborgs kantineområde afholdes ugentlige plenummøder samt diverse fællesarrangementer.

Musicals 
Hvert andet år afholder Rosborg Gymnasium & HF en musical, hvor eleverne står for både musik, koreografi, sang, skuespil og kulisser med vejledning fra lærerne; de seneste musicals har været:

 Hairspray (november 2019)
 Halløj i klosteret (i november 2017)
 Efter Festen (november 2013)
 Blues Brothers (foråret 2012)
 Take A Chance On Me (foråret 2010)
 WWW.Rock.U (i foråret 2008)
 Grease (i foråret 2006)
 Mød mig på Cassiopeia (i foråret 2003)

Elevorganisationer 

 Skolefestforeningen Bacchus
 Musikkens Venner (der står for afholdelse af fredagscaféer)
 Kristeligt Forbund for Studerende
 Operation Dagsværk
 Globale Gymnasier (GG)
 Harmonia
 PoeSi' det

samt Elevrådet, som også arbejder gennem Danske Gymnasieelevers Sammenslutning (DGS).

Både i 2007/2008, 2008/2009 og 2013/2014 har Elevrådet haft repræsentanter i DGS' bestyrelse.

Kendte afgangselever 

 Anne Kristine Axelsson, cand.jur. og departementschef for Justitsministeriet
 Sandy Brinck, cand.scient.pol. og tidl. MF for Socialdemokraterne
 Arne Ullum, uddannet journalist, direktør og chefredaktør for Søndagsavisen
 Lars Daneskov, journalist
 Lene Vestergaard Hau, ph.d. i  kvantefysik fra Aarhus Universitet, professor ved Harvard University, Massachusetts, USA
 Tarek Ziad Hussein, debattør og forfatter
 Vinni Skovgaard, europamester i boksning
 Hans Peter Munk-Andersen, håndboldlandsholdsspiller
 Thomas Thorninger, fodboldspiller
 Gaute Niemann, musiker i Spleen United
 Kasper Nørlund, musiker i Spleen United
 Jens Kinch, musiker i Spleen United
 Louise Burgaard, håndboldlandsholdsspiller
 Gulddreng, musiker (Malte Ebert)

Noter 

Gymnasier i Danmark
Bygninger, konstruktioner og anlæg i Vejle
Etableret i 1974
Uddannelse i Vejle